Quaresma, conversió i coses per l’estil...

Podríem imitar les converses absurdes que es poden sentir o imaginar aquests dies?

—Som en temps de quaresma, que vol dir temps de conversió, cal sacrificar-se d’algunes coses, fins i tot d’alguns menjars, per tenir l’esperit en actitud més lliure.

—No ens ho creiem. Tot això és una aparença bonica...

* 1—Viure més cristianament NO HA DE SER en un temps que els ha donat per “sacralitzar-lo”, sinó SEMPRE. En aquest sentit, l’anomenada “Quaresma” és un recurs eclesiàstic per anar fent veure que fem alguna cosa.
* 2—Aquest lema de la “conversió” és el punt central de l’enganyifa. Ningú es “converteix”, fora de casos molt excepcionals. I direm més: ningú té per què “convertir-se”, sinó més aviat “conservar” les tres o quatre coses bones (les que sigui) que és capaç de fer i de mantenir durant mesos o el temps que sigui...
* 3—Un dels aspectes més coneguts i més exalçats de l’anomenada “Quaresma” és el dejuni. ¿Podríeu imaginar en què millorarà el benestar de milions de persones necessitades pel fet que uns quants milions mengin menys de tot, sobretot de carn, durant uns quantes dies? —Però deixem-nos d’hipòtesis tontes. Sabeu què pensa la Bíblia del dejuni??? —Però la Bíblia bona, eh? No la dels eclesiàstics. Diu així:
* “El dejuni que jo aprecio és aquest: / allibera els qui han estat / empresonats injustament, / deslliga les corretges del jou, / deixa lliures els oprimits / i trosseja els jous de tota mena. / Comparteix el teu pa / amb els qui passen fam, / acull a casa teva els pobres vagabunds, / vesteix el qui va despullat. / No els defugis, que són germans teus. / Llavors brillarà com l'alba la teva llum. (Tercer Isaïes 58: 3, 6-8)

PagèsFerret

Escriptors